Prije svega bi se imao broj kabina u kupalištu povećati i 
odijeliti mužke i ženske kabine. Za tim bi se more, gdje se kupa, 
imalo ograditi željeznom mrežom. Opasnost je od morskih pasa 
i sada upravo minimalna, ali mnogi se ljudi ipak boje; moralno 
pak čuvstvo potpune sigurnosti, koje daje ovakva željezna ograda, 
za cijelo bi povisilo koli posjet, toli dobar glas kupališta. Odmah 
za tim bi zadaća bila, da se podigne i uredi poveća gostionica, 
gdje bi gosti mogli naći ne samo primorsku, nego i onu u nas 
običnu kuhinju, kakvoj su oni vični kod kuće. Sve bi se to dalo 
urediti nevelikim novčanim žrtvama. 
A napokon bi još bilo željeti, da cijeloj toj stvari i lječnici 
posvete nješto življu pomnju nego dosele. !) 
Ja sam se tim predmetom zabavio možda i duže, nego bi 
to pristajalo u okvir entomoloških putnih crtica; neka mi bude 
isprikom, što Crikvenica, tolikim naravnim krasotama obdarena, 
zasljužuje da ju upoznadu i širi krugovi; a uza to je mjesto, 
koje se sa svoje bogate i zanimive faune kukaca može najtoplije 
preporučiti svakomu entomologu. Izleti, što ih tu poduzesmo, 
bijahu ne samo vrlo ugodni, nego i vrlo obilni. 
Dne 24. srpnja pretražismo onu dolinu, koja se od Crikve- 
nice pruža prema Vinodolu, a produžili smo svoj izlet sve do 
ruševina Badnja, kamo na desnoj strani doline vodi novo uredjeno, 
lijepo i udobno šetalište dugo 3 kilometra. 
Gorski potok, koji protječe sredinom doline, bio je presahnuo 
te samo tu i tamo, na dubljim mjestima svoga korita ostavio po 
koju veću ili manju mlaku; ali obale mu bijahu odmah više sela 
gusto obrasle topolama, vrbama i drugim grmljem. Kako me je 
ugodno iznenadilo, kad sam tu na topolovu grmlju opazio šišaka 
od Pemphigus vesicarius Pass. Moje vanredno veselje s ovoga 
otkrića lako će se razumjeti, kad spomenem, da je toga listnoga 
ušenca dosele, osim Passerini-a, koji ga je godine 1862. u Italiji 
otkrio i opisao, samo J. Lichtenstein, i to samo jedan put, našao 
u južnoj Francezkoj (Lamalou), a da sam ga ja već više godina 
po svuda zaludu tražio. — Šiške, koje izrastu kao da su kruško- 
1) Moj suputnik Dr. C. Chyzer već je na ugarskom balneološkom sastanku 
držanom listopada 1890. u Budimpešti u podužem predavanju sa svim pravom 
svratio pozornost na Crikvenicu kao morsko kupalište. 
